Suid-Afrikaanse model Carmen Lee Solomons het die landvlag hoog laat wapper toe sy vir die eerste keer op die loopplank van die New York-modeweek te sien is. Ons kyk na al die modes en wie vanjaar in die voorste rye gesit het.
Sy is ook Maandag gekiek waar sy beeldskoon gelyk het in ’n rooi leerrok deur ontwerper Zeynep Arçay.
In ’n vorige onderhoud met Huisgenoot het die model vertel dat sy as kind maar skaam was en nie eintlik vriende gehad het nie. Sy is ook ‘vuurhoutjie’ genoem – en nóú steek sy behoorlik die modewêreld aan die brand.
Vir die sangeres en besigheidsvrou Rihanna was dit ook ’n groot aand toe sy haar eie onderklerereeks genaamd Fenty x Savage bekendgestel het.